joelniklaus/EU_Wikipedias huggingface dataset:
Τσουρέκι

Το τσουρέκι είναι παραδοσιακό γλυκό ψωμί το οποίο έχει διάφορες ονομασίες ανά τον κόσμο. Η λέξη προέρχεται από το τουρκικό çörek, που σημαίνει οποιαδήποτε ζύμη περιέχει μαγιά.

Χώρες
Το τσουρέκι στην Ελλάδα αποτελεί παραδοσιακό γλυκό ψωμί το οποίο παρασκευάζεται καθ' όλη τη διάρκεια του χρόνου και κυρίως κατά την περίοδο του Πάσχα ή των Χριστουγέννων. Επίσης αναφέρεται και ως λαμπροκουλούρα ή λαμπρόψωμο, ωστόσο έχει επικρατήσει η λέξη "τσουρέκι", που υιοθετήθηκε την περίοδο της τουρκοκρατίας.

Στην Αρμενία ονομάζεται chorek, στο Αζερμπαϊτζάν çörək, στην Βουλγαρία kozunak, στη Ρουμανία cozonac.

Σχήμα
Το σχήμα του τσουρεκιού ποικίλει ανάλογα με τον τόπο παρασκευής. Μπορεί να είναι πλεξούδα, κουλούρα ή μπάλα.

Υλικά
βούτυρο γάλακτος 
βούτυρο αγελάδας
φρέσκο γάλα, πλήρες
ζάχαρη
αυγά (3 αυγά για την παρασκευή και 1 για την επάλειψη)
μαχλέπι
μαστίχα τριμμένη
νερό χλιαρό
μαγιά νωπή
αλεύρι σκληρό
αμύγδαλο για την επιφάνεια

Αρωματικά 

Το τσουρέκι παρασκευάζεται με την προσθήκη αρωματικών υλικών όπως η μαστίχα (ρητίνη από το μαστιχόδεντρο δηλ. το είδος Pistacia lentiscus var. chia), το μαχλέπι (αρωματικό μπαχαρικό που προέρχεται από τους σπόρους ενός είδους άγριας κερασιάς συγκεκριμένα του Prunus mahaleb), κάρδαμο (κακουλέ) και βανίλια.

Παρασκευή

Προετοιμασία τσουρεκιού: 60΄

Χρονική διάρκεια ψησίματος τσουρεκιού: 50΄με 60΄

Για την παρασκευή του τσουρεκιού χρειάζεται κατσαρόλα στην οποία ζεσταίνονται τα ακόλουθα υλικά:
βούτυρο
γάλα
ζάχαρη
μαχλέπι 
μαστίχα

Τα υλικά πρέπει να δημιουργήσουν ομοιογενές μείγμα. Η θερμοκρασία του μείγματος αυτού δεν πρέπει να ξεπερνά τους 50°C, καθώς αυτό προκαλεί την καταστροφή της μαγιάς. Το σκεύος απομακρύνεται από την εστία, προστίθενται τα αυγά και τα υλικά ανακατεύονται. Σε επιπλέον κατσαρόλα προστίθεται η μαγιά στο χλιαρό νερό και ανακατεύονται καλά καλά μέχρι να διαλυθεί η μαγιά.

Όλα τα παραπάνω μείγματα αδειάζονται σε ένα σκεύος και προστίθεται το αλεύρι. Έπειτα από την ανάμειξη όλων των μειγμάτων ξεκινά το ζύμωμα, είτε με τα χέρια, είτε σε μίξερ με γάντζο. Σε περίπτωση που η ζύμη κολλάει είτε στα χέρια είτε στα τοιχώματα του μίξερ, ρίχνεται λίγη ποσότητα αλευριού ακόμα.

Για στρογγυλό τσουρέκι η ζύμη πλάθεται σε στρογγυλό σχήμα, τοποθετείται σε λεκάνη και χαράσσεται η εξωτερική επιφάνειά της με μαχαίρι. Για διπλασιασμό του όγκου της ζύμης του τσουρεκιού χρειάζεται να αφεθεί η ζύμη σε λεκάνη για 3 ώρες.

Παραπομπές

Εξωτερικοί σύνδεσμοι

Γλυκά
Αρτοποιήματα
Κυπριακή κουζίνα
Αρμενική κουζίνα
Πασχαλινά εδέσματα
Γλυκά ψωμιά
Αρτοσκευάσματα
Ντιόγκο Ντίας

Ο Ντιόγκο Ντίας (πορτογαλικά: Diogo Dias), γνωστός και ως Ντιόγκο Γκόμες (πιθανώς γεννήθηκε πριν το 1450 και πέθανε μετά το 1500), ήταν ένας Πορτογάλος εξευρευνητής του 15ου αιώνα, αδελφός του Βαρθολομαίου Ντιάζ και ο πρώτος Ευρωπαίος που είδε την Μαδαγασκάρη. Ανακάλυψε κάποια από τα νησιά του Πράσινου Ακρωτηρίου μαζί με τον Αντόνιο Νόλι.  

Το 1497 στην πρώτη από τις πορτογαλικές ναυτικές εξερευνητικές αποστολές για την Ινδία, ο Ντιόγκο Ντίας υπηρέτησε ως χρονικογράφος και συγγραφέας στο πλοίο Σάου Γκαμπριέλ, την ναυαρχίδα του Βάσκο ντα Γκάμα.

Παραπομπές

Πορτογάλοι εξερευνητές
Τάκης Παπαγεωργόπουλος

Ο Παναγιώτης (Τάκης) Παπαγεωργόπουλος (1934 - 23 Οκτωβρίου 2015) ήταν αντιστράτηγος εν αποστρατεία του ελληνικού Στρατού Ξηράς και πολιτικός που διετέλεσε βουλευτής Α΄ Αθηνών με το ΠΑΣΟΚ.

Βιογραφικά στοιχεία
Γεννήθηκε το 1934 στην Ακράτα, αλλά μεγάλωσε στην Πάτρα. Αποφοίτησε από τη Στρατιωτική Σχολή Ευελπίδων (ΣΣΕ) το 1956 ως ανθυπολοχαγός του Πυροβολικού. Επίσης, ήταν πτυχιούχος πολιτικών επιστημών. Σταδιοδρόμησε ως αξιωματικός του Πυροβολικού, ενώ διακρίθηκε και ως αθλητής του χειμερινού σκι.

Ο πατέρας του, Κωνσταντίνος Παπαγεωργόπουλος, είχε προσωπική γνωριμία με τον Γεώργιο Παπανδρέου, και το Νοέμβριο του 1963, με την εκλογική νίκη της Ένωσης Κέντρου, ο Τάκης Παπαγεωργόπουλος (τότε λοχαγός Πυροβολικού) τοποθετήθηκε στην Κεντρική Υπηρεσία Πληροφοριών (ΚΥΠ). Μετά την πτώση του Γεωργίου Παπανδρέου τον Ιούλιο του 1965, απομακρύνθηκε από την ΚΥΠ και ήταν από τους αξιωματικούς που κύκλοι των Ανακτόρων και δεξιές εφημερίδες κατονόμασαν ως οργανωτές της υποτιθέμενης συνωμοσίας του ΑΣΠΙΔΑ. Αντίθετα, ο Γεώργιος Παπανδρέου και οι αριστερές και κεντρώες εφημερίδες υποστήριξαν ότι η όλη υπόθεση ΑΣΠΙΔΑ ήταν μια σκευωρία των Ανακτόρων που σκοπό είχε την εκκαθάριση του στρατεύματος από δημοκρατικούς αξιωματικούς.

Χρόνια αργότερα, ο βασικός κατηγορούμενος της υπόθεσης ΑΣΠΙΔΑ, Άρις Μπουλούκος, στο βιβλίο που έγραψε για το θέμα, υποστήριξε πως ο ίδιος με δική του πρωτοβουλία πλησίασε τον Παπαγεωργόπουλο, επειδή γνώριζε πως είχε άμεση πρόσβαση στους Γεώργιο και Ανδρέα Παπανδρέου. Ο Παπαγεωργόπουλος ανταποκρίθηκε και έφερε σε επαφή τους νεαρούς αξιωματικούς του ΑΣΠΙΔΑ με τον Ανδρέα Παπανδρέου, όχι όμως και με τον Γεώργιο.. Ωστόσο, όταν ο Μπουλούκος εξέδωσε το βιβλίο είχε πια προσχωρήσει στο κόμμα της Νέας Δημοκρατίας και οι ισχυρισμοί του αμφισβητήθηκαν από το ΠΑΣΟΚ.

Μεταπολιτευτικά, στον Τάκη Παπαγεωργόπουλο απονεμήθηκε ο βαθμός του αντιστράτηγου, ενώ διετέλεσε βουλευτής Α΄ Αθηνών με το ΠΑΣΟΚ από το 1977 ως το 1985, και από το 1986 ως το 1989. Στις εκλογές του 1985 αρχικά δεν εκλέχθηκε (ήταν πρώτος επιλαχών), αλλά το Φεβρουάριο του 1986, με το θάνατο της Αμαλίας Φλέμινγκ, την αντικατέστησε στη Βουλή.

Τη δεκαετία του 1990 αποχώρησε από το ΠΑΣΟΚ και για κάποιο διάστημα ήταν μέλος του ΔΗΚΚΙ που είχε ιδρύσει ο Δημήτρης Τσοβόλας.

Απεβίωσε σε ηλικία 81 ετών τον Οκτώβριο του 2015.

Πηγές

Έλληνες αξιωματικοί του πυροβολικού
Βουλευτές Α' Αθηνών
Βουλευτές εκλεγμένοι με το ΠΑΣΟΚ
Δρόσος Δροσόπουλος

Ο Δρόσος Δροσόπουλος (1876 - 1967) ήταν αντιστράτηγος της Ελληνικής Βασιλικής Χωροφυλακής, της οποίας διετέλεσε αρχηγός από το 1934 ως το 1941, ο μακροβιότερος στην ιστορία του Σώματος.

Βιογραφικά στοιχεία 
Γεννήθηκε το 1876 στα Καστέλλια Παρνασσίδας Φωκίδας. Σε ηλικία 17 ετών κατατάχθηκε ως απλός στρατιώτης στο 7ο Σύνταγμα Πεζικού, στο οποίο υπηρέτησε μέχρι το 1898, οπότε μετατάχθηκε στη Χωροφυλακή, αρχικά ως υπαξιωματικός και έπειτα ως αξιωματικός. Έλαβε μέρος στους Βαλκανικούς Πολέμους. Το 1917, κατά τον Εθνικό Διχασμό, τέθηκε σε αυτεπάγγελτη διαθεσιμότητα από την κυβέρνηση Βενιζέλου ως βασιλόφρων, αλλά αργότερα επανήλθε στο Σώμα.

Τη δεκαετία του 1920 υπηρέτησε στη Θράκη, τη Θεσσαλία και τη Μακεδονία, όπου διακρίθηκε στην καταπολέμηση διάφορων λήσταρχων. Επίσης διοίκησε δυνάμεις Χωροφυλακής στη Σάμο, την Αιτωλοακαρνανία και τη Μεσσηνία. Το 1934 τοποθετήθηκε αρχηγός της Χωροφυλακής από την κυβέρνηση Τσαλδάρη, θέση στην οποία τελικά έμεινε για επτά χρόνια, μέχρι το 1941, γινόμενος έτσι ο μακροβιότερος αρχηγός στην ιστορία του Σώματος. Φανατικός βασιλόφρων, την περίοδο του καθεστώτος της 4ης Αυγούστου συνεργάστηκε στενά με τον δικτάτορα Ιωάννη Μεταξά και τον υφυπουργό Ασφαλείας Κωνσταντίνο Μανιαδάκη στη δίωξη κομμουνιστών και άλλων αντιφρονούντων.

Από το 1947 ως το 1948, την περίοδο του εμφυλίου πολέμου, θήτευσε ως γενικός γραμματέας του υπουργείου Δημοσίας Τάξεως.

Έγραψε διάφορα βιβλία για την ιστορία της Χωροφυλακής, ενώ τιμήθηκε και με πολλά παράσημα.

Πηγές 
 Κωνσταντίνος Σπ. Αντωνίου, Ιστορία της Ελληνικής Βασιλικής Χωροφυλακής 1833-1967

Αρχηγοί Ελληνικής χωροφυλακής
Έλληνες Βασιλόφρονες
Σούπερ Λίγκα 2015–16

Η Σούπερ Λίγκα 2015–16  (γνωστή και ως Super League) και ειδικότερα το ελληνικό πρωτάθλημα ποδοσφαίρου της περιόδου 2015-16 ήταν το 57ο που διεξήχθη σε μορφή εθνικής κατηγορίας, το 37ο από καταβολής του επαγγελματικού ποδοσφαίρου και 10ο με την ονομασία Σούπερ Λιγκ. Μετείχαν 16 (δεκαέξι) σύλλογοι, όσοι κατέλαβαν την 1η έως και τη 14η θέση της προηγούμενης διοργάνωσης και οι 2 πρώτοι της Φούτμπολ Λιγκ (2014-15), η πρωταθλήτρια ΑΕΚ και ο Ηρακλής.

Πρωταθλητής 
Ολυμπιακός
Προπονητής:  Μάρκο Σίλβα.
Ποδοσφαιριστές: (Σε παρένθεση συμμετοχές/τέρματα)
Τερματοφύλακες: Καπίνο (3), Ρομπέρτο (27), Χουτεσιώτης (1).
Αμυντικοί: Βούρος (2), Ελαμπντελαουί (20/2), Μαζουακού (23/1), Μποτία (17/4), Ντα Κόστα (22/2), Σαλίνο (14), Σιόβας (22), Τσιμίκας (3). 
Μέσοι: Ερνάνι (16/4), Ζντιέλαρ (8), Καμπιάσο (14/2), Κασάμι (19/2), Μανιάτης (2), Μιλιβόγεβιτς (22/3), Μπουχαλάκης (5/1), Ντομίνγκες (18/5), Ντοσεβί (2/1), Ντουρμάζ (23/7), Πάρντο (21/4), Σεμπά (19/2), Φορτούνης (27/18), Φουστέρ (10/3).
Επιθετικοί: Ιντέγε (23/10), Κολοβός (5), Πουλίδο (8/5), Φινμπόγκασον (7/1), Χάρα (2).

Έδρες

Πηγή: Super League (επίσημα στοιχεία συλλόγων)

Στις συμμετοχές περιλαμβάνεται η σεζόν 2015-16

Προσωπικό και εμφανίσεις

Κανονική περίοδος

Βαθμολογία

Θέση ανά αγωνιστική 
Ο πίνακας δείχνει τις θέσεις των ομάδων μετά από κάθε αγωνιστική. Στην περίπτωση που κάποια αγωνιστική αναβληθεί και πραγματοποιηθεί μετά το πέρας άλλων αγωνιστικών τότε οι θέσεις συμπληρώνονται μετά από αυτές τις αγωνιστικές.
Παράδειγμα Αν αναβληθεί η 13η αγωνιστική και πραγματοποιηθεί μεταξύ 15ης και 16ης αγωνιστικής τότε οι θέσεις των ομάδων μετά την 14η αγωνιστική φαίνονται στην 13η, της 15ης στην 14η και της 13ης στην 15η.

{| class="wikitable sortable" style="font-size: 100%; text-align:center;" 
! rowspan=2 width="106"|Ομάδα / Αγωνιστική
! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! 18 !! 19 !! 20 !! 21 !! 22 !! 23 !! 24 !! 25 !! 26 !! 27 !! 28 !! 29 !! 30 
|-
! height="20"| !! !! !! !! !! !! !! !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  
|-

Αποτελέσματα

Play Offs 
Στα Play Offs Super League 2015-2016 οι τέσσερις ομάδες που τερμάτισαν στις θέσεις 2 έως 5 στην κανονική περίοδο θα αγωνιστούν μεταξύ τους δύο φορές (μία εντός και μία εκτός έδρας). Ο Πανιώνιος που κατέλαβε την 5η θέση της κανονικής περιόδου θα ξεκινήσει από με 0 βαθμούς, ενώ οι υπόλοιπες 3 με τη διαφορά βαθμού/βαθμών που είχαν από τον Πανιώνιο στην κανονική διάρκεια διαιρεμένη με το 5. Ως αποτέλεσμα αυτών η ΑΕΚ και ο Παναθηναϊκός θα ξεκινήσουν με 2 και ο ΠΑΟΚ με 0.
 Η στρογγυλοποίηση γίνεται ως προς το κοντινότερο αριθμό (π.χ 0,4 -> 0 , 1,6 -> 2)

Βαθμολογία αγώνων κατάταξης 

Κριτήρια κατάταξης: 1) Βαθμοί, 2) Βαθμοί από τους μεταξύ των ισόβαθμων ομάδων αγώνες, 3) Διαφορά τερμάτων στους μεταξύ των ισόβαθμων ομάδων αγώνες, 4) Κατάταξη κανονικής περιόδου

Αποτελέσματα

Στατιστικά

Σκόρερ

Ασίστ

Βραβείο κορυφαίου γκολ ανά αγωνιστική

Εισιτήρια

Παραπομπές

Εξωτερικοί σύνδεσμοι 

 

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2015–2016
Σάντβικεν

To Σάντβικεν (σουηδικά: Sandviken) είναι μια κωμόπολη και έδρα του δήμου Σάντβικεν στη Σουηδία. Έχει 22.965 κατοίκους μέχρι το 2010. Βρίσκεται περίπου 25 χιλιόμετρα δυτικά του Γκέφλε και περίπου 190 χιλιόμετρα βόρεια της Στοκχόλμης. Το σιδηροδρομικό ταξίδι για τη Στοκχόλμη, διαρκεί περίπου 2 ώρες και στην Αρλάντα, το σουηδικό κύριο διεθνές αεροδρόμιο, όχι περισσότερο από 1,5 ώρες.
Στο Σάντβικεν βρισκόταν η εταιρεία μηχανημάτων υψηλής τεχνολογίας Sandvik και το κεντρικά γραφεία της εταιρείας βρίσκονταν εδώ. Αυτό μέχρι τον Ιανουάριο του 2012, όταν μεταφέρθηκαν στη Στοκχόλμη.

Το Σάντβικεν περιλαμβάνει σαν πόλη μια μεγάλη συλλογή από πολιτιστικές δραστηριότητες όπως: το Κουλτούρσκολαν (μουσική, χορό και δράμα), τη Μεγάλη Μπάντα του Σάντβικεν, τη συμφωνική Ορχήστρα και ένα μεγάλο αριθμό από τις μουσικές της περιοχής. Η καλλιτεχνική γκαλερί του Σάντβικεν παρουσιάζει όλο το χρόνο διάφορες ενδιαφέρουσες εκθέσεις. Ανάμεσα στα πολλά δημοφιλή τουριστικά αξιοθέατα του δήμου, τα ακόλουθα ξεχωρίζουν για την ειδική μνεία που διαθέτουν: τα ανακαινισμένα βιομηχανικά χωριά Γκούσινγκε και Χέγκμπο Μπρουκ με τα καμίνια τους και τα σιδηρουργεία, χειροτεχνία, αρχοντικά και τις δυνατότητες που προσφέρουν για υπαίθρια αναψυχή Κατά τους χειμερινούς μήνες οι εγκαταστάσεις σκι και οι χώροι για σκι όπως οι Σνόουπαρκ και Κούνγκσμπεργκετ προσελκύουν μεγάλο αριθμό επισκεπτών από κοντά και μακριά.

Κωμοπόλεις της Σουηδίας
Ανατολική επαρχία (Σαουδική Αραβία)

Η Ανατολική Επαρχία (αραβικά:الشرقية) είναι η ανατολικότερη και μεγαλύτερη επαρχία της Σαουδικής Αραβίας. Έχει έκταση 710.000 τετραγωνικά χιλιόμετρα και πληθυσμό 3.360.157.

Γεωγραφία
Βρίσκεται στην Ανατολική Περιφέρεια της Σαουδικής Αραβίας και συνορεύει δυτικά με τις επαρχίες Νατζράν, Ριάντ, στα νότια με τα Ηνωμένα Αραβικά Εμιράτα, το Ομάνκαι την Υεμένη, και βόρεια συνορεύει με την επαρχία Βόρεια Σύνορα, το Ιράκ και το Κουβέιτ. Ανατολικά συνορεύει με το Κατάρ και βρέχεται από τον Περσικό Κόλπο και πρωτεύουσα της είναι το Νταμάμ, μια πόλη 769.000 κατοίκων. Τα κυβερνεία είναι τα ακόλουθα:

Χοφούφ (Αλ Άχσα)
Αμπκαίκ
Τζουμπαίλ
Ρας Τανούρα
Κατίφ
Χομπάρ
Νταχράν
Νταμάμ
Αφάρ αλ Μπατίν
Χαφτζί
Νοαϋρίγια

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Επαρχία Ταμπούκ

Η Επαρχία Ταμπούκ (αραβικά:تبوك) είναι μια από τις 13 περιφέρειες της Σαουδικής Αραβίας και έχει έκταση 108.000 τετραγωνικά χιλιόμετρα και πληθυσμό μόλις 691.517. Πρωτεύουσα της είναι η Ταμπούκ.

Γεωγραφία
Βρίσκεται στη βορειοδυτική Σαουδική Αραβία και συνορεύει με την επαρχία Τζουφ στα βόρεια, με την επαρχία Μαδίνα στα νότια και την επαρχία Χαίλ στα ανατολικά. Βρέχεται από την Ερυθρά Θάλασσα στα δυτικά. Πρωτεύουσα είναι η ομώνυμη πόλη, Ταμπούκ.

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Ριάντ (επαρχία)

Η επαρχία Ριάντ είναι επαρχία της Σαουδικής Αραβίας.Εκεί βρίσκεται η πρωτεύουσα Ριάντ και η επαρχία έχει έκταση 412.000 και πληθυσμό 5.455.363.

Γεωγραφία
Βρίσκεται στην Κεντρική περιφέρεια (Νατζντ) και συνορεύει στα ανατολικά με την επαρχία Ανατολική επαρχία, στα βόρεια με την επαρχία Κασίμ, στα δυτικά με την επαρχία Μεδίνα, στα νοτιοδυτικά με τις επαρχίες Μακά και Ασίρ και στα νότια με την επαρχία Νατζράν. Δεν βρέχεται από θάλασσα και πρωτεύουσα της είναι το Ριάντ. Τα κυβερνεία είναι τα ακόλουθα:

 Αφίφ
 Αλ Αφλάτζ
 Αλ Ντουάδμι
 Αλ Γκατ
 Αλ Γκαϋίγια
 Αλ Χαρήγκ
 Αλ Χαρτζ
 Αλ Ματζμά
 Αλ Μουζαμίγια
 Αλ Σουλαϋγίλ
 Ντρούμα
 Ντιρίγια
 Χοτάτ Μπανί Ταμίμ
 Χουραΰμλα
 Ρουμά
 Σαγκρά
 Ταντίνγκ
 Ουάντι αντ-Νταουασίρ
 Ζούφλυ
Το ένα και μοναδικό υποκυβερνείο είναι το Μαράτ.

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Επαρχία Τζιζάν

Η Περιφέρεια Τζιζάν είναι η δεύτερη μικρότερη επαρχία της Σαουδικής Αραβίας με έκταση 11.671 τετραγωνικά χιλιόμετρα και πληθυσμό 1.186.139 κατοίκους.

Γεωγραφία
Βρίσκεται στα νότια της Σαουδικής Αραβίας και συνορεύει στα βορειοανατολικά με την επαρχία Ασίρ, στα νότια με την Υεμένη, στα βόρεια με την επαρχία Μπαά και δυτικά βρέχεται από την Ερυθρά Θάλασσα. Πρωτεύουσα είναι η πόλη Τζιζάν και έχει 15 κυβερνεία παρόλο την μικρή έκταση του, και είναι τα ακόλουθα:

 Αμπού Αρίς
 Αλνταίρ
 Αλντάρμπ
 Αχάντ Αλμασαριά
 Αλαριντά
 Αλαϋντάμπι
 Αλάρτ
 Αλραΰτ
 Μπαΐς
 Νταμάντ
 Φαρασάν
 Τζαζάν
 Σαμπιά
 Σαμτά

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Σεβεριάνο Κορέιρα

Ο Σεβεριάνο Κορέιρα (Severiano Correia), ήταν Πορτογάλος ποδοσφαιριστής, προπονητής ποδοσφαίρου και δημοσιογράφος, ο οποίος εργάστηκε στην πατρίδα του, τη Μοζαμβίκη, την Ελλάδα και τη Βραζιλία.

Βιογραφία
Ο Κορέιρα γεννήθηκε το 1913 και εντάχθηκε στα τμήματα υποδομής της Μπενφίκα σε ηλικία δεκαπέντε ετών. Μόλις έξι χρόνια αργότερα σταμάτησε την ποδοσφαιρική του καριέρα λόγω τραυματισμού, ενώ εκείνο το διάστημα έπαιζε στην Μποαβίστα.

Στη συνέχεια, εργάστηκε ως δημοσιογράφος σε εφημερίδες όπως η "A Bola", η "Mundo Deportivo", κ.α.. Παράλληλα, ξεκίνησε την καριέρα του ως προπονητής στα τέλη της δεκαετίας του '30, οδηγώντας την Ατλέτικο Κλούμπε ντε Πορτουγάλ στην άνοδο στην πρώτη κατηγορία το 1945, ενώ πιο πριν είχε εργαστεί στην Ασοσιασάο Ακαδέμικα δε Κοΐμπρα και την Ατλέτικο Κλούμπε ντε Πορτουγάλ. Διετέλεσε προπονητής της εθνικής ομάδας της Μοζαμβίκης από το 1949 μέχρι το 1955 και από το 1961 ως το 1964. Τη σεζόν 1959-60, ανέλαβε την τεχνική ηγεσία της Βιτόρια Σετούμπαλ, διατηρώντας την ομάδα στην πρώτη κατηγορία, δίνοντας τη θέση του στη συνέχεια στον Αρτούρ Βαζ.

Το 1967 ήρθε στην Ελλάδα, όπου υπέγραψε στον Άρη Θεσσαλονίκης, καταλαμβάνοντας την τέταρτη θέση στην πρώτη του χρονιά, ενώ την επόμενη σεζόν οδήγησε τους "κίτρινους" στην κατάκτηση της τρίτης θέσης, ένα επίτευγμα που πέτυχε ομάδα εκτός Αθηνών για πρώτη φορά από καταβολής της Α' Εθνικής. Την ίδια χρονιά, ο Άρης απέκλεισε τη Χιμπέρνιανς από τη Μάλτα, κερδίζοντας για πρώτη φορά την πρόκριση του στην επόμενη φάση ευρωπαϊκής διοργάνωσης, για να αποκλειστεί τελικά από την ουγγρική Ουίπεστ.

Το 1969 ανέλαβε την τεχνική ηγεσία της Προοδευτικής, η οποία μόλις είχε επιστρέψει στην Α' Εθνική. Στην Προοδευτική εργάστηκε το 1969-70, καταλαμβάνοντας τη δωδέκατη θέση, και παράλληλα υπό την τεχνική του ηγεσία, οι "βυσσινί" επικράτησαν του Ολυμπιακού Λευκωσίας με 9-0, καταγράφοντας τη μεγαλύτερη νίκη στην ιστορία της Α' Εθνικής την εποχή εκείνη και τη μεγαλύτερη εντός έδρας νίκη της Προοδευτικής στην κορυφαία κατηγορία μέχρι σήμερα. 

Ο Κορέιρα αρρώστησε, κάτι που έκανε δυσκολότερο το έργο του ως προπονητή και αναγκάστηκε να μην εργάζεται κάθε χρόνο. Το 1973-74, ανέλαβε την τεχνική ηγεσία του Απόλλωνα Καλαμαριάς, πετυχαίνοντας μόλις 5 νίκες σε 34 αγώνες.

Μετακόμισε στη Βραζιλία, οδηγώντας την Ασοσιασάο Πορτουγκέσα ντε Ντεσπόρτος και την Μπελενένσες, πριν πεθάνει στις 14 Σεπτεμβρίου 1978.

Παραπομπές

Πηγές 

 Severiano Correia, biografia, estatística, lista Prize
 Severiano Correia - Zerozero.pt
 severiano correia - olhanense. ne t

Ποδοσφαιριστές Μπενφίκα‎
Ποδοσφαιριστές Μποαβίστα
Προπονητές ποδοσφαίρου Ασοσιασάο Ακαδέμικα δε Κοΐμπρα
Προπονητές ποδοσφαίρου Βιτόρια Σετούμπαλ‎
Προπονητές ποδοσφαίρου ΣΚ Ολιανένσε
Προπονητές ποδοσφαίρου Άρη Θεσσαλονίκης
Προπονητές ποδοσφαίρου Προοδευτικής
Προπονητές ποδοσφαίρου Απόλλων Καλαμαριάς‎
Πορτογάλοι προπονητές ποδοσφαίρου
Πορτογάλοι ποδοσφαιριστές
Χερόνιμο Μπαράλες

Ο Χερόνιμο Μπαράλες (28 Ιανουαρίου 1987-) είναι Αργεντίνος ποδοσφαιριστής. Αγωνίζεται στην θέση του επιθετικού για τον Αστέρα Τρίπολης . Τη σεζόν 2014-2015 αναδείχθηκε πρώτος σκόρερ στη Σούπερ Λίγκα με 17 γκολ. Έχει αγωνιστεί στις Ατλέτικο Ουρακάν, Ουνιόν Σάντα Φε, Ατλέτικο Μπάνφιλντ, Σταντάρ Λιέγης , Αστέρα Τρίπολης, Σίβασπορ,Σαντιάγο Γουόντερερς και Λαμία.  

Αρχικά έπαιζε ράγκμπι και έκανε το ντεμπούτο του στην Ατλέτικο Μπάνφιλντ ως επαγγελματίας το 2006. Στο ελληνικό πρωτάθλημα αγωνίστηκε στον Αστέρα Τρίπολης. Τον Ιούλιο του 2018 υπέγραψε με την ομάδα της Λαμίας, έπειτα από συμφωνία με τη Λα Πλάτα.

Ακόμη κατέκτησε το βραβείο πρώτου σκόρερ την σεζόν 2014/15 με τον Αστέρα Τρίπολης

Παραπομπές 

Αργεντινοί ποδοσφαιριστές
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Σούπερ Λιγκ Τουρκίας
Ποδοσφαιριστές Αστέρα Τρίπολης
Ποδοσφαιριστές ΠΑΣ Λαμίας
Ξένοι ποδοσφαιριστές στην Ελλάδα
Αργεντινοί ποδοσφαιριστές στο εξωτερικό
Ποδοσφαιριστές Σίβασπορ
Ποδοσφαιριστές Πριμέρα Ντιβιζιόν Αργεντινής
Ποδοσφαιριστές Μπάνφιλντ
Ποδοσφαιριστές Ουνιόν ντε Σάντα Φε
Ποδοσφαιριστές Κλουμπ Ατλέτικο Ουρακάν
Ποδοσφαιριστές Χιμνάσια ι Εσγρίμα ντε Λα Πλάτα
Ποδοσφαιριστές Σεγούντα Ντιβιζιόν
Ποδοσφαιριστές Ρεκρεατίβο Ουέλβα
Ποδοσφαιριστές Πριμέρα Ντιβιζιόν Χιλής
Ποδοσφαιριστές Σαντιάγο Γουόντερερς
Ποδοσφαιριστές Σούπερ Λιγκ Μαλαισίας
Ποδοσφαιριστές Τζοχόρ Νταρούλ Τακζίμ ΦΚ
Ποδοσφαιριστές Πριμέρα Β Νασιονάλ
Ξένοι ποδοσφαιριστές στην Τουρκία
Επαρχία Νατζράν

Η Επαρχία Νατζράν (αραβικά نجران) είναι η πιο αραιοκατοικημένη επαρχία της Σαουδικής Αραβίας και έχει πληθυσμό 419.457 και έκταση 119.000 τετραγωνικά χιλιόμετρα.

Γεωγραφία
Η επαρχία Νατζράν συνορεύει με την επαρχία Ασίρ στα δυτικά,με την Υεμένη στα νότια,με την Ανατολική Επαρχία στα ανατολική και βόρεια με την επαρχία Ριάντ.Πρωτεύουσα είναι το Νατζράν και έχει τα ακόλουθα κυβερνεία:

Αμπούνα
Μπαντρ ελ Τζουνόμπ
Γιαδμά
Υπάρχει άλλο ένα κυβερνείο που κατέκτησε ο βασιλιάς Φαχντ

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Επαρχία Χαΐλ

Η Επαρχία Χαΐλ (αραβικά: حائل) είναι μια ιστορική επαρχία της Σαουδικής Αραβίας με πληθυσμό 527.033 και έκταση 103.887 τετραγωνικά χιλιόμετρα.

Γεωγραφία
Βρίσκεται στην κεντρική Σαουδική Αραβία και συνορεύει με την επαρχία Κασίμ στα νότια, με τις επαρχίες Ριάντ και Βόρεια Σύνορα στα ανατολικά, με τις επαρχίες Τζωφ στα βόρεια, με την επαρχία Ταμπούκ στα βορειοδυτικά και στην επαρχία Μαδίνα στα δυτικά. Πρωτεύουσα είναι το Χαΐλ. Η επαρχία διαιρείται σε 4 κυβερνεία και είναι τα ακόλουθα:
Μπάκα
Αλ Γκαζαλά
Χαΐλ
Ας Σινάν

Ιστορία

Η περιοχή ήταν ανεξάρτητο κράτος την περίοδο 1835 - 1920 οπότε και δολοφονήθηκε ο τελευταίος βασιλιάς της περιοχής, σε ηλικία 22 ετών.

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Ιστορικές περιοχές της Σαουδικής Αραβίας
Επαρχία Βορείων Συνόρων (Σαουδική Αραβία)

Η Επαρχία Βορείων Συνόρων (αραβικά: الحدود الشمالية) είναι η πιο αραιοκατοικημένη περιοχή της Σαουδικής Αραβίας με έκταση 127.000 τετραγωνικών χιλιομέτρων (σχεδόν ίση με την Ελλάδα) και πληθυσμό μόλις 279.286 κατοίκους.

Γεωγραφία
Βρίσκεται στην βορειοανατολική Σαουδική Αραβία και συνορεύει με την Ανατολική επαρχία στα νότια και στα ανατολικά, στα νότια με την επαρχία Χαίλ και Ριάντ, στα δυτικά με την επαρχία Τζωφ και στα βόρεια με το Ιράκ και το Κουβέιτ. Πρωτεύουσα έχει την Αράρ και έχει τρία κυβερνεία:

Αράρ
Ράφα
Τουραΰφ

Παραπομπές

Εξωτερικοί σύνδεσμοι
 

Επαρχίες της Σαουδικής Αραβίας
Προπονητικό Κέντρο Γιώργος Καλαφάτης

To Αθλητικό Κέντρο «Γιώργος Καλαφάτης» είναι σύγχρονο προπονητικό κέντρο που βρίσκεται στο Κορωπί Αττικής, ιδιοκτησίας της ΠΑΕ Παναθηναϊκός.

Η έκταση με όλους τους αθλητικούς χώρους αγοράστηκε το 2013 επί προεδρίας Γιάννη Αλαφούζου, από τον ιδιοκτήτη της ΠΑΕ Πανιωνίου Κωνσταντίνο Τσακίρη, και ονομάστηκε «Γιώργος Καλαφάτης» προς τιμήν του ιδρυτή της ομάδας. Στη συνέχεια υπήρξε σταδιακή αναβάθμιση των εγκαταστάσεων.

Λειτουργεί ως χώρος προπόνησης των τμημάτων ποδοσφαίρου του συλλόγου, αλλά και ως έδρα των ακαδημιών.

Εγκαταστάσεις
 Χώροι εστίασης αθλητών και προπονητών, μπαρ, σαλόνι, αίθουσα αναψυχής, αποδυτήρια, κοιτώνες φιλοξενίας αθλητών, ιατρείο, γραφεία Ακαδημίας και διοικητικού προσωπικού.
 Πλήρως ανακαινισμένο και εξοπλισμένο γυμναστήριο, εργαστήριο απόδοσης αθλητών, αίθουσα αποκατάστασης, φυσιοθεραπευτήριο.
 Γραφεία Α΄ ομάδας, αίθουσα συσκέψεων και εντευκτήριο.
 Δύο φωτιζόμενα γήπεδα ποδοσφαίρου φυσικού χλοοτάπητα.
 Δύο φωτιζόμενα γήπεδα ποδοσφαίρου τεχνητού τάπητα.
 Τρία φωτιζόμενα γήπεδα 5x5 τεχνητού τάπητα.
 Χώρος εκγύμνασης τερματοφυλάκων.
 Γήπεδο αντισφαίρισης.
 Χώρος στάθμευσης και βοηθητικές εγκαταστάσεις.

Πηγές
 Αθλητικό Κέντρο «Γ. Καλαφάτης»
 Γ. Καλαφάτης και επίσημα - sports24.gr

Αθλητικές εγκαταστάσεις στην Αττική
Αθλητικές εγκαταστάσεις στην Αθήνα
Παναθηναϊκός (ποδόσφαιρο)
Παναθηναϊκός Α.Ο.
Δήμος Κρωπίας
Ζέφυρος Καυκαλίδης

Ο Ζέφυρος A. Καυκαλίδης είναι συγγραφέας και νομικός και γεννήθηκε στο Κάιρο το 1948. Σπούδασε φιλοσοφία και νομικά στο Πανεπιστήμιο Αθηνών. Είναι γιος του ψυχιάτρου Αθανάσιου Καυκαλίδη ο οποίος ασχολήθηκε με την ψυχοθεραπεία με χρήση ψυχοδηλωτικών.

Για το βιβλίο του Στέφανος Ξένος: Σκηνές από το δράμα του ελληνισμού σε Ανατολή και Δύση 1821-1894 βραβεύτηκε από την Ακαδημία Αθηνών το 2001. Άρθρα του έχουν δημοσιευτεί μεταξύ άλλων στην Εφημερίδα των Συντακτών.

Το θεατρικό του έργο Το Δείπνο σκηνοθετήθηκε από τον Κάρολο Κουν στο Θέατρο Τέχνης το 1976.

Έχει πραγματοποιήσει ανακοινώσεις σε Διεθνή Συνέδρια Φιλοσοφίας και Ψυχολογίας καθώς και δημοσιεύσεις σε επιστημονικά περιοδικά του εξωτερικού. Είναι μέλος της International Society of Prenatal and Perinatal Psychology and Medicine.

Εργογραφία
 Δημήτριος Ν. Κεράνης, Κώδικας Εργατικής Νομοθεσία και Νομολογίας, 1976 (καταγραφή και σχολιασμός της Διεθνούς Νομοθεσίας και Νομολογίας του Εργατικού Δικαίου)
 Το δείπνο (θεατρικό που σκηνοθέτησε ο Κάρολος Κουν στο Θέατρο Τέχνης το 1976). 
 Στέφανος Ξένος: Σκηνές από το δράμα του ελληνισμού σε Ανατολή και Δύση 1821-1894, εκδόσεις Καστανιώτη, 1999
 Ποίηση και μνήμη, 2005, εκδόσεις Σύλλογος Προς Διάδoσιν Ωφελίμων Βιβλίων
 25 καλοκαίρια, 2007, εκδόσεις Πάτμος (μυθιστόρημα). 
 Συζητώντας με τον DrK: ψυχοδηλωτικά φάρμακα και ψυχοθεραπεία, 2010, εκδόσεις Πάτμος
 Διαβάζοντας τη ζωή και το έργο του Αλέξανδρου Παπαδιαμάντη, κεφάλαιο στο Φώτα ολόφωτα: ένα αφιέρωμα στον Παπαδιαμάντη και τον κόσμο του, ΕΛΙΑ, 1981, επιμέλεια Ν. Δ. Τριανταφυλλόπουλος

Εξωτερικοί σύνδεσμοι 
Προσωπικός ιστότοπος του συγγραφέα (περιλαμβάνει άρθρα και αποσπάσματα έργων του) 
Συνέντευξη στον Σπύρο Δόικα στο Bookia

Παραπομπές

Έλληνες συγγραφείς
Σκρίνιον των Βαρβάρων

Το Σκρίνιον των Βαρβάρων () (μετά τον 5ο αιώνα και μέχρι τον 7ο ή πιθανώς τον 9ο) ήταν τμήμα της διοικητικής μηχανής της Ρωμαϊκής/Βυζαντινής Αυτοκρατορίας αρμόδιο για τις σχέσεις με ξένα κράτη.

Το όνομα του διοικητικού οργανισμού προέρχεται από το scrinium (κυριολεκτικά βιβλιοθήκη / κουτί για τα έγγραφα, γραφείο / χαρτοφυλάκιο) και από τη λέξη barbarorum (από την λατινική barbarus, με ρίζα την ελληνική λέξη, των βαρβάρων, δηλαδή των ξένων σε αυτό το πλαίσιο).

Αναφέρεται για πρώτη φορά στην Notitia Dignitatum του 5ου αιώνα, όπου βρισκόταν υπό τον έλεγχο του μαγίστρου των οφφικίων (magister officiorum). Η Notitia αναφέρει ότι τέσσερις γραμματείς (subadiuvae), είτε προερχόμενοι από το ήδη υπάρχοντα σώμα των μαγιστριανών (agentes in rebus) είτε αποσπασμένοι από άλλα γραφεία, ορίζονταν σε καθεμία από τις τέσσερις σημαντικότερες διοικητικές υποδιαιρέσεις της Ανατολικής Αυτοκρατορίας: την Ασιανή, την Ποντική, την Ανατολή, καθώς και την Θράκη και το Ιλλυρικό ταυτόχρονα. Οι παραπάνω ασχολούνταν με ζητήματα πρωτοκόλλου και την διατήρηση πρακτικών για οποιοδήποτε ζήτημα αναφορικά με τους «Βαρβάρους». Εικάζεται ότι διαδραμάτιζαν επίσης ρόλο ως διερμηνείς για πρεσβείες βαρβαρικών κρατών. Ο Τζ. Μπ. Μπιούρυ θεωρούσε πως το σώμα αυτό επέβλεπε όλους τους ξένους που επισκέπτονταν την Κωνσταντινούπολη, καθώς και ότι βρισκόταν υπό την εποπτεία του Λογοθέτη του Δρόμου.

Έχει διατυπωθεί από ορισμένους συγγραφείς, όπως ο Μίκαελ Αντονούτσι, ότι το Σκρίνιον των Βαρβάρων λειτουργούσε ως μια μορφή υπηρεσίας κατασκοπείας της Αυτοκρατορίας. Ωστόσο, δεν υπάρχει κάποια σχετική ένδειξη, ή ακόμη ότι επέζησε της μεταρρύθμισης του αξιώματος του μαγίστρου των οφφικίων υπό τον Λέοντα Γ΄ Ίσαυρο, κατά την περίοδο 717-741 - αν και διασώζεται μολυβδόβουλλο ενός Πέτρου, με την ένδειξη «» («πρωτοσπαθάριος και υπεύθυνος [του σκρινίου?] των βαρβάρων») από τον 9ο αιώνα. Επιπλέον, οι μαγιστριανοί που υπηρετούσαν στα πλαίσια του δημόσιου ταχυδρομικού συστήματος (του «δρόμου») αναφέρονται στις πηγές να έχουν αρμοδιότητες εσωτερικής κατασκοπείας ως και τον 8ο αιώνα, και είναι πιο πιθανό να λειτουργούσαν ψς υπηρεσία πληροφοριών από το Σκρίνιον των Βαρβάρων. Καθώς η αρμοδιότητά του φαίνεται να περιλάμβανε επαφές με τα διάφορα βαρβαρικά έθνη με τα οποία η Αυτοκρατορία είχε διπλωματικές επαφές, συμπεριλαμβανομένης της παροχής διερμηνέων, επικοινωνία και αλληλογραφία, το Σκρίνιον των Βαρβάρων θα μπορούσε να επιτελεί ένα έργο συλλογής πληροφοριών με την ευρύτερη σύγχρονη έννοια του όρου, και όχι απαραίτητα κατασκοπεία.

Παραπομπές

Πηγές 

Κυβέρνηση της Βυζαντινής Αυτοκρατορίας
Διαζύγιο

Το Διαζύγιο (ή λύση γάμου) είναι η λύση της συζυγικής ένωσης, η ακύρωση ή/και η αναδιοργάνωση των νομικών καθηκόντων και των ευθυνών του γάμου, διαλύοντας έτσι τους δεσμούς του γάμου ανάμεσα σε ένα παντρεμένο ζευγάρι σύμφωνα με το εφαρμόσιμο δίκαιο κάθε χώρας.

Παραπομπές 

Οικογενειακό Δίκαιο
Δημήτρης Κέννας

Ο Δημήτρης Κέννας είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1950 ως το 1954.

Βιογραφία
Ο Κέννας γεννήθηκε και μεγάλωσε στην περιοχή της Τριανδρίας Θεσσαλονίκης και ξεκίνησε να παίζει ποδόσφαιρο στην ομάδα του Αχιλλέα Τριανδρίας. Το 1950, μεταγράφηκε στον Άρη και ανέλαβε την θέση του βασικού σέντερ-φορ, πετυχαίνοντας το πρώτο του γκολ στις 19 Νοεμβρίου 1950 στη νίκη του Άρη κατά του ΠΟ Ξηροκρήνης με 1-4, αγώνα στον οποίο έκανε και το ντεμπούτο του με την κίτρινη φανέλα.

Το 1951-52, πραγματοποίησε τις καλύτερες του εμφανίσεις με τους "κίτρινους", πετυχαίνοντας τρία τέρματα στη νίκη με 1-5 κατά του ΠΑΟΚ, στις 9 Δεκεμβρίου 1951. Στις 30 Μαρτίου 1952, επανέλαβε την εξαιρετική του εμφάνιση κατά του "δικεφάλου του Βορρά", στο ματς για τον δεύτερο γύρο του τοπικού πρωταθλήματος, πετυχαίνοντας τα δύο γκολ της νίκης του Άρη. Συνολικά, ο Κέννας πέτυχε επτά τέρματα εκείνη την σεζόν, τα πέντε εκ των οποίων εναντίον του αιωνίου αντιπάλου του Άρη.

Το 1952-53, πέτυχε άλλο ένα τέρμα στη νίκη του Άρη κατά του ΠΑΟΚ με 3-0 στις 15 Μαρτίου 1953, βοηθώντας την ομάδα του να κατακτήσει το πρωτάθλημα Θεσσαλονίκης και να προκριθεί στην τελική φάση του πανελλήνιου πρωταθλήματος, όπου κατέλαβε την τρίτη θέση, όπου ο ίδιος έπαιξε στους τρεις από τους τέσσερις αγώνες του Άρη.

Αγωνίστηκε για τελευταία φορά με τους "κίτρινους" στον πρώτο αγώνα του τοπικού πρωταθλήματος 1953-54 κατά του ΠΟ Ξηροκρήνης, πριν μετακομίσει για επαγγελματικούς σκοπούς στην Βραζιλία, όπου αγωνίστηκε στην Μπέλο Μούντο. Στην συνέχεια, μετακόμισε στις Ηνωμένες Πολιτείες, όπου διαμένει μέχρι σήμερα στο Ράιαν του Τέξας.

Παραπομπές

Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6
 Κέννας (Κίνας) Δημήτρης | aris.re

Έλληνες ποδοσφαιριστές
Ποδοσφαιριστές Άρη Θεσσαλονίκης
Επιθετικοί ποδοσφαιριστές
Τσάο Τούο

Ο Τσάο Τουό (240 π.Χ. - 137 π.Χ.) ήταν Κινέζος στρατηγός των Τσιν, μετέπειτα βασιλιάς του κράτους των Νανγιούε .

Βιογραφικά στοιχεία
Γεννήθηκε το 240 π.Χ. και σε ηλικία 37 ετών, συμμάχησε με τους Γιουέ, ιδρύοντας το κράτος των Νανγιουέ το οποίο επίσης περιελάμβανε εδάφη που σήμερα ανήκουν στην Κίνα. .Συμμετείχε στην κατάκτηση των λαών Baiyue του Γκουανγκντόνγκ, του Γκουανγκσί και του Βόρειου Βιετνάμ. Μετά την πτώση του Qin, ίδρυσε το ανεξάρτητο βασίλειο του Nanyue με την πρωτεύουσά του στο Panyu (τώρα Guangzhou) το 204 π.Χ.και θα καταλυθεί το 113 π.Χ.

Ο Zhao Tuo γεννήθηκε περίπου το 257 π.Χ. στο Zhending στην πολιτεία Zhao (εντός της σύγχρονης Hebei). Όταν η πολιτεία του Zhao ηττήθηκε και προσαρτήθηκε από τον Qin το 222 π.Χ., ο Zhao Tuo εντάχθηκε στο Qin, υπηρετώντας ως ένας από τους στρατηγούς τους στην κατάκτηση του Yangyue (楊 越). Το έδαφος αυτών των κατακτηθέντων Yues χωρίστηκε στις τρεις επαρχίες Guilin, Nanhai και Xiang. Ο Ζάο υπηρέτησε ως δικαστής στην επαρχία Νανχάι έως ότου ο στρατιωτικός διοικητής του, Ρεν Σιάο, αρρώστησε. Πριν πεθάνει, ο Ρεν συμβούλεψε τον Ζάο να μην εμπλακεί στις υποθέσεις του παρακμάζοντος Τσιν και αντ 'αυτού δημιούργησε το δικό του ανεξάρτητο βασίλειο που επικεντρώθηκε γύρω από τη γεωγραφικά απομακρυσμένη και απομονωμένη πόλη Panyu (σύγχρονη Guangzhou). Ο Ρεν έδωσε στον Ζάο την πλήρη εξουσία να ενεργήσει ως στρατιωτικός διοικητής της Nanhai και πέθανε λίγο αργότερα. Ο Zhao έκλεισε αμέσως τους δρόμους στο Hengpu, το Yangshan και το Huangqi. Χρησιμοποιώντας μια δικαιολογία ή την άλλη απέκλεισε τους υπαλλήλους του Qin και τους αντικατέστησε με τους δικούς του διορισμένους. Όταν το Qin έπεσε το 206 π.Χ., ο Zhao είχε επίσης κατακτήσει τις επαρχίες Guilin και Xiang. Ανακήρυξε τον εαυτό του βασιλιά Wu του Nanyue (Southern Yue)

Δυναστεία Χαν, που είχε αυτοκράτορα τον Γου Τι (βασίλευσε 141-87 π.Χ.).

Κινέζοι μονάρχες
Κινέζοι στρατηγοί
Υπεραιωνόβιοι
Ιστορία του Βιετνάμ
Σαργών (βασιλιάς)

Ο Σαργών (2371-2330 π.Χ.) ήταν βασιλιάς τον 24ο αιώνα π.Χ.

Η ζωή του
Γεννήθηκε τον 24ο αιώνα π.Χ. και ίδρυσε τη δυναστεία των Ακκάδιων. Υπέταξε τον βασιλιά της Ουρούκ, επέκτεινε την κυριαρχία σε όλη την Κάτω Μεσοποταμία μέχρι το Ντιλμούν και το Ελάμ και επέβαλε τη γλώσσα τους με αποτέλεσμα την δημιουργία του σουμερο-ακκαδικού πολιτισμού. Ο ρόλος του θεωρείται καθοριστικός λόγω της διοικητικής διοργάνωσης που επέβαλε και έθεσε επικεφαλής των πόλεων διοικητές που διορίζονταν από το κέντρο. Αντικατέστησε τη γλώσσα των Σουμερίων με την ακκαδική γλώσσα. Πέθανε το 2330 π.Χ.

Βασιλείς
Ακκαδική αυτοκρατορία
Αιολική Γη

Η Αιολική γη θεωρείται ένα από τα σημαντικότερα, αν όχι το σημαντικότερο, έργο του Ηλία Βενέζη. Εκδόθηκε για πρώτη φορά στις 14 Δεκεμβρίου 1943 από τις εκδόσεις «Άλφα», με την καλλιτεχνική εκδοτική επιμέλεια του Γιάννη Σκαζίκη, σε 3.500 κοινά αντίτυπα και 400 πολυτελείας. Η συγγραφή του όμως είχε αρχίσει μερικά χρόνια πριν και συγκεκριμένα γύρω στο 1938.

Γραμμένο σε πρώτο ενικό πρόσωπο σε αυτό του το μυθιστόρημα ο Βενέζης αναφέρεται με νοσταλγία στις παιδικές του αναμνήσεις στις Κυδωνίες (Αϊβαλί) της Μ. Ασίας. Ο συγγραφέας γεννήθηκε και πέρασε το μεγαλύτερο μέρος των παιδικών του χρόνων σε αυτήν την περιοχή, έως το 1914, όταν άρχισαν οι πρώτοι διωγμοί του Πρώτου Παγκοσμίου Πολέμου. Τότε ο ίδιος και η οικογένειά του έπεσαν θύματα του διωγμού. Σε αυτό το έργο, ο Βενέζης μας παρουσιάζει έναν κόσμο αιθέριο, αγγελικό και αγνό στα Κιμιντένια βουνά της Μικράς Ασίας.  

Μετά τον θάνατο του Βενέζηβ η Αιολική Γή κυκλοφόρησε στη Νότια Αφρική με τον τίτλο Verlange na die Hartland (1979), στην Ισπανία το 1991 (Tierra de Eolia), την Εσθονία το 1998 (Aioolia Maa). Υπάρχει και μία μετάφραση στα ρωσικά που κυκλοφόρησε στην Αθήνα το 2004. Συνεχίστηκαν επίσης οι επανεκδόσεις το βιβλίου σε Γαλλία (β΄έκδοση 1974, γ΄ έκδοση 1981)  και Γερμανία (ε΄έκδοση 1992, στ΄ έκδοση 2001).

Εξωτερικοί σύνδεσμοι 
 Ηλία Βενέζη, Αιολική Γη (απόσπασμα) 
 Εγκύκλιος Παιδεία, Αιολική Γη

Αιολικη
Πρωθυπουργός της Δανίας

Ο πρωθυπουργός της Δανίας (δανικά: Statsminister, κυριολεκτικά «Υπουργός του Κράτους») είναι ο επικεφαλής της κυβέρνησης του Βασιλείου της Δανίας. Παλαιότερα, στη Δανία επικεφαλής της κυβέρνησης ήταν ο βασιλιάς, ο οποίος είχε και την εκτελεστική εξουσία. Το Σύνταγμα του 1849 καθιέρωσε τη συνταγματική μοναρχία με τον περιορισμό των εξουσιών του μονάρχη και τη δημιουργία του γραφείου του πρωθυπουργού.

Ο πρωθυπουργός προεδρεύει του υπουργικού συμβουλίου που διορίζεται επίσημα από τον μονάρχη. Στην πράξη, ο διορισμός του πρωθυπουργού καθορίζεται από την υποστήριξή του στο Δανικό κοινοβούλιο (το εθνικό κοινοβούλιο). Από τις αρχές του 20ου αιώνα, κανένα κόμμα δεν είχε την απόλυτη πλειοψηφία στο δανικό κοινοβούλιο, έτσι ο Πρωθυπουργός έπρεπε να ηγηθεί συνασπισμού πολιτικών κομμάτων, καθώς και στο δικό του κόμμα. Επιπλέον, μόνο τέσσερις κυβερνήσεις συνασπισμού μετά τον Δεύτερο Παγκόσμιο Πόλεμο είχαν πλειοψηφία στο δανικό κοινοβούλιο, έτσι λοιπόν οι συνασπισμοί (και ο πρωθυπουργός), έπρεπε (και αυτοί) να αποκτούν κάποια υποστήριξη από άλλα μικρότερα κόμματα.

Η σημερινή πρωθυπουργός είναι η Μέττε Φρεντέρικσεν, η οποία ανέλαβε την θέση αυτή στις 27 Ιουνίου 2019 είναι η δεύτερη γυναίκα πρωθυπουργός στην ιστορία της Δανίας.

Διατελέσαντες πρωθυπουργοί της Δανίας 
Ο Μεγάλος Καγκελάριος ήταν αξίωμα, προκάτοχος του Πρωθυπουργού.

Με † αναφέρονται οι θάνατοι εν ενεργεία

Μεγάλοι Καγκελάριοι (1699–1730)

Μέλη του Ανακτοβουλίου (1730–1848)

Πρωθυπουργοί (1848–1855)

Πρόεδροι του Συμβουλίου (1855–1918)

Υπουργοί του Κράτους (Πρωθυπουργοί) (1918 – σήμερα)

Εν ζωή πρώην πρωθυπουργοί

Σημειώσεις και παραπομπές 

Πολιτική της Δανίας
Πολυχρόνης Στεργιώτης

Ο Πολυχρόνης (Πολης) Στεργιώτης είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης από το 1950 ως το 1958.

Καριέρα
Ο Στεργιώτης εντάχθηκε στο δυναμικό του Άρη το 1950 και ξεκίνησε να αγωνίζεται με την πρώτη ομάδα την σεζόν 1951-52, παίζοντας στον φιλικό αγώνα του Άρη με την Ραπίντ Βιέννης στις 20 Ιανουαρίου 1952. Πήρε θέση βασικού το 1952-53, πετυχαίνοντας το νικητήριο γκολ της ομάδας του τρία λεπτά πριν την λήξη του αγώνα μπαράζ για τον τίτλο του πρωταθλητή Θεσσαλονίκης με αντίπαλο τον Ηρακλή. Αγωνίστηκε σε όλους τους αγώνες της τελικής φάσης του πανελλήνιου πρωταθλήματος, όπου οι "κίτρινοι" κατέλαβαν την τρίτη θέση.

Αρχικά, αγωνιζόταν ως επιτελικός επιθετικός, αλλά στην συνέχεια τοποθετήθηκε στον χώρο του κέντρου. Έπαιξε στους περισσότερους αγώνες του Άρη μέχρι το τέλος της καριέρας του, κερδίζοντας το πρωτάθλημα βορείου ομίλου του 1956, ενώ την ίδια χρονιά έφθασε μέχρι την ημιτελική φάση του κυπέλλου.

Το 1956-57, οι "κίτρινοι" κατέλαβαν την έβδομη θέση στο πρωτάθλημα Ελλάδος, ενώ στην τελευταία του χρονιά με τον Άρη έπαιξε σε εννέα από τους έντεκα συνολικά αγώνες των "κίτρινων" για το τοπικό πρωτάθλημα.

Μετά τον Άρη έπαιξε στην Κομοτηνή, ολοκληρώνοντας την καριέρα του στην ομάδα της Θράκης.

Στατιστικά

</div>

Παραπομπές

Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6
 Στεργιώτης Πόλυς (Πολυχρόνης) | aris.re

Έλληνες ποδοσφαιριστές
Ποδοσφαιριστές Άρη Θεσσαλονίκης
Μέσοι ποδοσφαιριστές
Λουίζ Αντριάνο

Ο Λουίζ Αντριάνο ντε Σόουζα ντα Σίλβα ή απλά Λουίζ Αντριάνο (γενν. 12 Απριλίου 1987) είναι Βραζιλιάνος διεθνής ποδοσφαιριστής και αγωνίζεται στην ιταλική Μίλαν ως επιθετικός.

Γεννήθηκε στο Πόρτο Αλέγκρε, και ξεκίνησε την καριέρα του στην ομάδα της πόλης του Ιντερνασιονάλ προτού αρχίσει να αγωνίζεται στην Σαχτάρ το 2007 έναντι του ποσού των 3 εκατομμυρίων ευρώ. Το 2015 μετεγράφηκε στη Μίλαν.

Καριερα
Ο Λουιζ τράβηξε την προσοχή των ευρωπαϊκών συλλόγων με τις εμφανίσεις του για την Ιντερνασιονάλ τον Δεκέμβριο του 2006 στο Παγκόσμιο Κύπελλο της FIFA.

Βραζιλιάνοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Βραζιλίας ανδρών Κ20
Ποδοσφαιριστές Εθνικής Βραζιλίας
Ποδοσφαιριστές Σπορτ Κλαμπ Ιντερνασιονάλ
Ποδοσφαιριστές ΦΚ Σαχτάρ Ντονέτσκ
Ποδοσφαιριστές ΑΚ Μίλαν
Ποδοσφαιριστές Σπαρτάκ Μόσχας
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές Πρέμιερ Λιγκ Ουκρανίας
Ποδοσφαιριστές Σέριε Α
Ποδοσφαιριστές Πρέμιερ Λιγκ Ρωσίας
Εθνικόν Κόμμα

Για το κόμμα που ιδρύθηκε το 1946 από τον Ναπολέοντα Ζέρβα, δείτε Εθνικόν Κόμμα Ελλάδος 

Εθνικόν Κόμμα ή κόμμα Δηλιγιάννη ονομαζόταν το κόμμα του Θεοδώρου Δηλιγιάννη στα τέλη του 19ου - αρχές 20ου αιώνα.

Μετά το θάνατο του Αλέξανδρου Κουμουνδούρου το 1883, η αντιπολίτευση στον Τρικούπη συσπειρώθηκε γύρω από το Εθνικόν Κόμμα του Δηλιγιάννη και συγκεκριμένα τα μικροαστικά στρώματα για τα οποία ήταν σημαντικός ο έλεγχος της οικονομίας από το κράτος. Ο Δηλιγάννης άσκησε δυναμική αντιπολίτευση μέσα και έξω από το κοινοβούλιο.

Οι χαρακτηρισμοί των οπαδών του Δηλιγιάννη από τους οπαδούς του Τρικούπη ήταν  «θεσιθήρες», «αρχομανείς», «κρατικοδίαιτοι», γιατί ο Δηλιγιάννης θεωρούσε μια πιο μόνιμη κατάσταση τον κρατικό παρεμβατισμό, ενώ ο αντίπαλός του Τρικούπης, θεωρούσε την παρέμβαση στην κοινωνική και οικονομική ζωή παροδική επιδίωξη (οι οπαδοί του Δηλιγιάννη κατηγορούσαν τον Τρικούπη ως «πλουτοκράτη».

Κύριος αντίπαλός του στις εκλογές του 1902 ήταν το κόμμα Θεοτόκη ή Νεωτερικόν Κόμμα του Γεωργίου Θεοτόκη, ο οποίος συνέχιζε την  πολιτική του Χαρίλαου Τρικούπη. Σύμβολο του Εθνικού Κόμματος ήταν το κορδόνι, ενώ σύμβολο του Νεωτερικού κόμματος ήταν η ελιά.

Το 1905 μετά την δολοφονία του Θεόδωρου Δεληγιάννη αρχηγός του κόμματος ανέλαβε ο Κυριακούλης Π. Μαυρομιχάλης ο οποίος πλέον είδε την κατάρευση των ποσοστών του κόμματος και τελικώς με τον θάνατο του το 1916 με τον θάνατο του το κόμμα χωρίς άλλον αρχηγό διαλύθηκε.

Παραπομπές

Καταργημένα πολιτικά κόμματα στην Ελλάδα
Δημοκρατικό Κόμμα των Λαών

Το Δημοκρατικό Κόμμα των Λαών (Τουρκικά: Halkların Demokratik Partisi (HDP), Κουρδικά: Partiya Demokratik a Gelan) είναι αριστερό πολιτικό κόμμα της Τουρκίας.

Ιδρύθηκε το 2012 μέσα από τις διεργασίες του «Δημοκρατικού Κογκρέσσου των Λαών», ενός σχηματισμού που συσπείρωνε κυρίως Κούρδους της Τουρκίας αλλά και άλλες μειονότητες (ΛΟΑΤ, Αλεβίτες κ.ά.). Έχει δύο συμπροέδρους, έναν άνδρα και μια γυναίκα, τον Σελαχατίν Ντεμιρτάς και τη Φιγκέν Γιουκσεκντάγκ.

Τα φιλοκουρδικά κόμματα συνήθως λάμβαναν ποσοστά κοντά στο 6-7%, αν και οι Κούρδοι της Τουρκίας είναι πολλοί περισσότεροι, καθώς πολλοί υποστήριζαν το Κόμμα Δικαιοσύνης και Ανάπτυξης εξαιτίας των θρησκευτικών τους πεποιθήσεων. Μη μπορώντας να ξεπεράσουν το εκλογικό όριο του 10%, τα φιλοκουρδικά κόμματα δε συμμετείχαν στις εκλογές αλλά υποστήριζαν ανεξάρτητους υποψήφιους. Ωστόσο, μετά την επιτυχημένη εκστρατεία του Σελαχατίν Ντεμιρτας για την προεδρία της Τουρκικής Δημοκρατίας το 2014, και την πολιορκία του Κομπάνι, κατά την οποία μεγάλη μερίδα των Κούρδων αποξενώθηκε από την τουρκική κυβέρνηση, το HDP αποφάσισε να συμμετάσχει στις τουρκικές βουλευτικές εκλογές του 2015. Στο εκλογικό του μανιφέστο το HDP προέβαλε, πέρα από παραδοσιακά κουρδικά αιτήματα, όπως την ειρηνευτική διαδικασία για τον τερματισμό της ένοπλης σύγκρουσης των Κούρδων ανταρτών και του τουρκικού κράτους, αιτήματα για τα δικαιώματα των γυναικών και των μειονοτήτων της Τουρκίας και την αντίθεσή του στα σχέδια του προέδρου της Τουρκικής Δημοκρατίας, Ρετζέπ Ταγίπ Ερντογάν, να ενισχύσει τις εξουσίες του.

Στις εκλογές το HDP πέρασε το εκλογικό όριο του 10%, κέρδισε το 13% των ψήφων και 80 έδρες στη Μεγάλη Εθνοσυνέλευση της Τουρκίας. Στις 31 από τις 80 έδρες εξελέγησαν γυναίκες, μία από τις οποίες είναι η Ντιλέκ Οτσαλάν, ανιψιά του φυλακισμένου ηγέτη του PKK Αμπντουλάχ Οτσαλάν.

Παραπομπές

Εξωτερικοί σύνδεσμοι
Η επίσημη ιστοσελίδα του HDP στα τουρκικά και στα αγγλικά.

Τουρκικά πολιτικά κόμματα
Σοσιαλιστικά κόμματα
Κούρδοι στην Τουρκία
Ηλιοβασίλεμα

Το ηλιοβασίλεμα ή δύση του Ήλιου είναι η ημερήσια εξαφάνιση του Ήλιου κάτω από το δυτικό ορίζοντα, ως αποτέλεσμα της περιστροφής της Γης. Στην Αστρονομία, ορίζεται ως η στιγμή στην οποία η άκρη του Ήλιου που ακολουθεί εξαφανίζεται κάτω από τον ορίζοντα. Όμως, λόγω της ατμοσφαιρικής διάθλασης, τη στιγμή του ηλιοβασιλέματος, ο Ήλιος βρίσκεται ήδη μια διάμετρο κάτω από τον ορίζοντα.

Τα χρώματα 

Κατά τη διάρκεια του ηλιοβασιλέματος (όπως και της ανατολής του Ήλιου), ο ουρανός φέρει πορτοκαλί-κόκκινο χρώμα. Αυτό είναι αποτέλεσμα της σκέδασης. Μια ακτίνα φωτός αποτελείται από διάφορα μήκη κύματος, με αποτέλεσμα να γίνεται αντιληπτή ως λευκή. Τα μικρότερα μήκη κύματος (μπλε, πράσινο) διασκορπίζονται πιο έντονα από τα σωματίδια και μόρια του αέρα, απομακρυνόμενα από την ακτίνα. Κατά την ανατολή ή δύση του Ηλίου, όταν η απόσταση που η ακτίνα διανύει στην ατμόσφαιρα είναι μεγαλύτερη, τα μικρά μήκη κύματος έχουν διασκορπιστεί τελείως, με αποτέλεσμα να γίνονται πιο αντιληπτά αυτά μεγαλύτερου μήκους κύματος (κίτρινο, πορτοκαλί, κόκκινο), τα οποία στη συνέχεια σκεδάζονται από τα σταγονίδια των νεφών και σχετικά μεγάλα σωματίδια, με αποτέλεσμα ο ορίζοντας να αποκτά κόκκινο και πορτοκαλί χρώμα. Η σκέδαση των μικρότερων μηκών φωτός οφείλεται στη σκέδαση Ρέιλι από μόρια με μέγεθος μικρότερο από αυτό το μήκος κύματος του φωτός. Σωματίδια με μέγεθος παρόμοιο ή μεγαλύτερο με αυτό το μήκους φωτός, προκαλούν τη σκέδαση Μι.

Πράσινη λάμψη 
Μερικές φορές ακριβώς πριν την ανατολή ή τη δύση του Ήλιου εμφανίζεται μια πράσινη λάμψη, καθώς τα μικρότερα μήκη κυμάτων διαθλώνται περισσότερο, με αποτέλεσμα να γίνονται αντιληπτά 1-2 δευτερόλεπτα αργότερα. Αν και η λάμψη μπορεί να περιλαμβάνει και άλλα χρώματα, η απόχρωση του πράσινου είναι αυτή που επικρατεί συνήθως.

Παραπομπές

Εξωτερικοί σύνδεσμοι 

Ηλιακά φαινόμενα
Ημέρα
HACCP

Το HACCP (αγγ: Hazard Analysis and Critical Control Points, μεταφρ: ανάλυση κινδύνου και κρίσιμα σημεία ελέγχου) είναι ένα απλό και αποτελεσματικό σύστημα που έχει ως σκοπό τη διασφάλιση της υγιεινής των τροφίμων, ειδικότερα του τελικού προϊόντος.

Με το σύστημα HACCP μπορούμε να προβλέψουμε τους κινδύνους και την πιθανότητα εμφάνισής τους σε κάθε στάδιο της παραγωγικής διαδικασίας ενός τρόφιμου, και να αποφύγουμε έτσι την πρόκληση ζημιάς στην υγεία του καταναλωτή. Ουσιαστικά το σύστημα HACCP κάθε μονάδας παραγωγής είναι ένα σύνολο γραπτών διαδοχικών οδηγιών εργασίας και αποτελεσμάτων ή συζητήσεων μοναδικό για κάθε βιομηχανία, βιοτεχνία ή εγκατάσταση παραγωγής.

Δείτε επίσης 

 Τρόφιμο
 Codex Alimentarius

Παραπομπές

HACCP
HACCP
Ασφάλεια τροφίμων
Διαχείριση διεργασιών
Παγκόσμιο Πρωτάθλημα Καλαθοσφαίρισης Ανδρών Κ-19 2015

Το  διεξήχθη στην Κρήτη, Ελλάδα το διάστημα 27 Ιουνίου-5 Ιουλίου 2015. Αυτή είναι η 3η φορά που η Ελλάδα φιλοξενεί την διοργάνωση μετά το 1995 και το 2003. Πρωταθλήτρια αναδείχθηκε η ομάδα των ΗΠΑ.

Ομάδες 

(διοργανώτρια)

|}

Πρώτος Γύρος 

Όλες οι ομάδες προκρίνονται από τον πρώτο γύρο.

Όμιλος Α

Όμιλος Β

Όμιλος Γ

Όμιλος Δ

Φάση Νοκ-Άουτ

Ματς κατάταξης θέσεων 5-8 

Οι αγώνες θα διεξαχθούν στις 4 και 5 Ιουλίου 2015.

Ματς κατάταξης θέσεων 9-12 

Οι αγώνες διεξήχθησαν στις 3-4-5 Ιουλίου 2015.

Ματς κατάταξης θέσεων 13-16 

Οι αγώνες θα διεξαχθούν στις 4 και 5 Ιουλίου 2015.

Φάση των 16

Προημιτελικά

Ημιτελικά

Μικρός Τελικός

Τελικός

Κατάταξη

Πηγές 
Επίσημος Ιστότοπος
Παγκόσμιο Πρωτάθλημα Καλαθοσφαίρισης
Κάστρο Αβρότι

Το Κάστρο Αβρότι είναι μεσαιωνικό κάστρο του 13ου αιώνα ερείπια του οποίου διασώζονται κοντά στο εγκαταλελειμμένο χωριό Πάος (πρώην Σκούπι) του Δήμου Καλαβρύτων. Βρίσκεται χτισμένο πάνω στον λόφο του Αγίου Αθανασίου ή Αβρότι (παρυφάδας του Ερύμανθου) 45 περίπου χιλιόμετρα νοτιοδυτικά των Καλαβρύτων και σε υψόμετρο 1108 μέτρων.

Χτίστηκε άγνωστο πότε ακριβώς από τους Φράγκους του Πριγκιπάτου της Αχαΐας ως κατοικία για έναν από τους 12 φεουδάρχες της βαρωνίας των Καλαβρύτων στην οποία και ανήκε.

Σήμερα διασώζονται εντός των τειχών του, ερείπια πύργων, ερείπια δύο υδατοδεξαμενών, τα ερείπια ναΐσκου του Αγίου Παντελεήμονος μήκους 10,65 μ. και πλάτους 3,40 μ. καθώς και ερείπια δεκάδων λιθόκτιστων οικιών. Το περιφερικό του τείχος είχε μήκος περίπου 1500 μέτρα και πλάτος 1 περίπου μέτρο.

Παραπομπές

Πηγές 

 
 

Αβροτι
Αβροτι
Αβροτι, Καστρο
Αβροτι, Καστρο
Ηλίας Μπρεδήμας

Ο Ηλίας Μπρεδήμας (Θουρία Μεσσηνίας, 8 Απριλίου 1905 - Αθήνα, 17 Νοεμβρίου 1973) του Αντωνίου, ήταν Έλληνας δημοσιογράφος και πολιτικός, ο οποίος υπηρέτησε ως βουλευτής με την Αριστερά.

Σταδιοδρομία
Γεννήθηκε στη Θουρία Μεσσηνίας στις 8 Απριλίου 1905. Σπούδασε Νομική στο Πανεπιστήμιο Αθηνών και ενεγράφη στο Δικηγορικό Σύλλογο Αθηνών το 1930. Παρουσιάσθηκε στη δημοσιογραφία το 1924 και έκτοτε συνεργάσθηκε με διάφορες αθηναϊκές εφημερίδες ως πολιτικός συντάκτης (Εστία, Ελευθερία, Ελλάς, Ακρόπολις, Αθηναϊκή, Ανεξάρτητος Τύπος). Διετέλεσε Διευθυντής του Γραφείου του Αντιβασιλέα Στρατηγού Γεωργίου Κονδύλη (1935).

Υπηρέτησε στον  Εθνικό Δημοκρατικό Ελληνικό Σύνδεσμο  (Ε.Δ.Ε.Σ), αντιστασιακή οργάνωση της κατοχής κατά του Άξονα από 4-3-43 έως 12-2-45. Κατά τη διάρκεια της κατοχής, συνελήφθη από τους Γερμανούς για την αντιστασιακή  δράση του, καταδικάσθηκε σε θάνατο και αποφυλακίσθηκε μετά από 9 μήνες από τις φυλακές Χαϊδαρίου στα πλαίσια ανταλλαγής κρατουμένων.

Έγινε ευρύτερα γνωστός για την έντονη κοινοβουλευτική του δράση και ειδικότερα τις επερωτήσεις του που συγκλόνισαν το πανελλήνιο. Ως δημοσιογράφος έγινε πασίγνωστος για τη συνέντευξη με την αρχιδούκισσα Βικτώρια Λουίζα των Αψβούργων, μητέρα της βασίλισσας Φρειδερίκης (1962). Οι ανταποκρίσεις από τα ταξίδια του στο Ανατολικό Μπλοκ και ιδιαίτερα  στην ΕΣΣΔ (Ένωση Σοβιετικών Σοσιαλιστικών Δημοκρατιών) από την Πράγα μέχρι την Τασκένδη-και στην Κούβα (στις αρχές του καθεστώτος του Φιντέλ Κάστρο) αποτέλεσαν ιστορικές για την εποχή τους δημοσιογραφικές επιτυχίες.

Στις αρχές της δεκαετίας του ’60 ήταν  ο πρώτος πολιτικός που χρησιμοποίησε τον όρο «ανένδοτος αγών», τον οποίο αργότερα  ανήγαγε σε σύνθημα ο Γεώργιος Παπανδρέου στις εκλογές του 1963.

Ξένες Γλώσσες 
Ο Μπρεδήμας ομιλούσε τη γαλλική και την αγγλική γλώσσα.

Οικογενειακή κατάσταση 
Παντρεύτηκε με την Αντιγόνη Τόλιου. Κόρη του είναι η Δρ.  Άννα Μπρεδήμα. Ήταν εξάδελφος του Τζων Μπρεδήμα, διαπρεπούς Ελληνοαμερικανού πολιτικού, υπαρχηγού των Δημοκρατικών στην Βουλή των Αντιπροσώπων και Προέδρου του Πανεπιστημίου της Νέας Υόρκης(NYU).

Απεβίωσε από εγκεφαλικό επεισόδιο, την ημέρα της εξέγερσης του Πολυτεχνείου στις 17 Νοεμβρίου 1973.

Έργα 
"Η πρώτη δημοκρατία" (Άκμων 1960), Ιστορικό έργο αναφερόμενο στις πολιτικές εξελίξεις της περιόδου 1922-1923.

Πηγές 
Νεώτερον Εγκυκλοπαιδικόν Λεξικόν Ήλιος, τ. ΙΕ΄, σελ. 501.
Ελληνικόν Who's who, 1962, σελ 365

Παραπομπές 

Έλληνες δημοσιογράφοι
Βουλευτές εκλεγμένοι με τη Δημοκρατική Ένωση (1956)
Βουλευτές εκλεγμένοι με την ΕΔΑ
Βουλευτές Αθηνών
Βουλευτές Α' Αθηνών